**बैलेंस एकाउण्ट से सम्बन्धित वाद**

**(Suit on Account Stated)**

न्यायालय ............

वाद नंबर ............ सन् .........

अ०ब०स० ............ वादी

**बनाम**

स०द०फ० ............ प्रतिवादी

उपरोक्त नामित वादी निम्न प्रकार सविनय निवेदन करता है :

1. यह कि प्रतिवादी द्वारा वादी से दिनांक ............ को अंकन ............ ऋण लिया गया था जिसकी ब्याज दर @ रु० ..... वार्षिक थी। ऋण देने का यह मात्र एकल संव्यवहार था।
2. यह कि प्रतिवादी द्वारा समय-समय पर वादी को ऋण ली गई धनराशि के विषय में भुगतान किया जाता रहा है।
3. यह कि दिनांक ............ को अंकन रु० ............ प्रतिवादी की ओर वादी का बकाया रह गया था जिसके सम्बन्ध में प्रतिवादी द्वारा अपने हस्ताक्षर करके एक रसीद उक्त बकाया धनराशि जो कि वादी की लेखा पुस्तक में देय थी, के सम्बन्ध में वसूल करने की परिसीमा समाप्त होने से पूर्व दी थी।
4. यह कि बार-बार माँगने व दिनाँक ......... को माँग का नोटिस तामील होने के बावजूद प्रतिवादी ने कुछ भुगतान नहीं किया।
5. यह कि वाद का कारण प्रतिवादी द्वारा ऋण लेने की दिनाँक, बकाया धनराशि अभिस्वीकार करने की रसीद निष्पादित करने की दिनाँक, बार-बार माँगने और अन्तिम बार नोटिस तामील होने की दिनाँक ......... को माननीय न्यायालय के क्षेत्राधिकार में उत्पन्न हुआ—माननीय न्यायालय को वाद के श्रवण का क्षेत्राधिकार प्राप्त है।
6. यह कि न्यायालय के क्षेत्राधिकार एवं न्याय शुल्क के उद्देश्य से वाद का मूल्यांकन ......... रु० जिसमें बकाया धन व प्रोदभूत ब्याज सम्मिलित है, पर किया जाता है और तदानुसार न्याय शुल्क का भुगतान किया जाता है।
7. यह कि वादी प्रतिवादी के विरुद्ध निम्न अनुतोष प्रदान किये जाने की प्रार्थना करता है।

**अनुतोष की माँग :**

(क) प्रतिवादी के विरुद्ध अंकन ......... रु० व उस पर वाद योजन के दिन से भुगतान के दिन तक .........% वार्षिक ब्याज दिलाने की आज्ञाप्ति पारित की जावे।

(ख) वाद का व्यय प्रतिवादी से दिलाया जावे।

(ग) माननीय न्यायालय की राय में जो अन्य उचित अनुतोष हो, दिलाया जावे ।

**दिनांक ……**  **वादी ............**

**द्वारा अधिवक्ता…….**

**सत्यापन**

मैं कि.......वादी प्रमाणित करता हैं कि वाद पत्र का पैरा 1 से 4 मेरी निजी जानक आधारित है जो सत्य है और पैरा 5 व 6 कानूनी सलाह पर आधारित हैं जो मेरे विश्वास में सत्य है

**सत्यापन :--दिनांक ............ दिन ............ स्थान ............ (वादी)**